Қүстар туралы жұмбақтар

                                                                                                                               Тұмсығымен шымшып.

Құрт тереді...(шымшық)

Мықты құс бар сондай,

Суықта да тоңбай,

Іздеп жүріп, дән тапқан,

Ұшып - қонған...(торғай)

Қара түсті қарқылдақ

Ұшып қонып жалпылдап

Қоқыстарды шоқиды

Жем іздейді там-тұмдап

Тамағы егер кездессе,

Екі шоқып бір қарар,

Қар үстінде жорғалар

Дейміз оны -... (қарғалар)

Ала шапан кигенi,
Сескенгiш болған соң.
Қыпылықтап жүргенi.   
Секектеп бiр тұрмайды;
Өреден құрт ұрлайды.   
Жем көрсе,
Шықылықтап қалтандайды,
Сескенсе,
Жыпылықтап жалтаңдайды. (Сауысқан)

Ала шапан киеді

Қыпылықтап жүреді

Секектеп бір тұрмайды

Өреден құрт ұрлайды

Қалдықты жеп тауысқан,

Аты оның... (сауысқан )
Өзі сақ, өзі ұсақ

Шықылықтап тұрмайды

Құйрығы ұзын, өзі ала,

Бұл қандай құс?

(сауысқан)

Түнде тшқан аулайды,

Бұл не деген шебер еді,

Қараңғыда тыңдайды.

Ормандағы ағаштарды

Барлық жерді шарлайды,

Тұмсығымен шегеледі.

Қалай көзі талмайды. (Жапалақ)                                                                                                          

Туысы дейді құстардың

Інісі дейді тышқанның

Тышқан да емес,құс та емес

Екеуінен де тыс қалдым

(Жапалақ)




Күндіз сөнген шырағы,

Түнде көрер қырағы
Тікірейіп айдары,

Егін жауын қырады.

(Үкі)

Қызығып әр адам

Ұстап ап даладан

Жүнімен жұлып ап

Бесікке қадаған

Бұл қай құс? 

(үкі)
Шұнтиып қос құлағы,
Түнде көрер қырағы.   (Үкi)
Қашаудай мықты тұмсығым

Бәсеке тігем бұл шыным

Құрт,қоңыз,аулап жарысам

Орман дәрігері боп табылам

(Тоқылдақ)

Тоқылдатып, мазаны ап
Тұмсығымен шоқып қап,

Ағаштарды емдейді
Емші атанған... (тоқылдақ )
Орманда жоғары
Ағашқа қонады
Тұмсығын балғағып
Тоқ-тоқ соғады

(тоқылдақ)
Күндіз соқыр не деген                                                                                                   Түнге қарай көреген                                                                                 Тұмсығымен ояды                                                                                      Ағаш құртын жояды

(Тоқылдақ)
    Тақылдатып мазаны ап, ағаштарды тазалап,                                                             Ормандарды емдейді, зиянкесті тазалап. (Тоқылдақ) 

Ағашта болса егер мең,
Хабар берiп морземен,
Тұмсығымен емдейдi,
Сосын көңiл демдейдi.   (Тоқылдақ)
                                                                                                                                                 Екі айыр құйрығы, қияқ мұрт қанаты. (Қарлығаш).

Шарлап келіп даланы,үйіме үйін салады. (Қарлығаш)
[image: image9.jpg]



Түсі қара мамықтай,

Төсі ақ сыр жаққандай.

Ұшса оқтай зулайды,

Көктен жұлдыз аққандай
(Қарлығаш)

Бұдыр-бұдыр балшықты,
Жинады да талшықты.
Ұқсатып қамытқа,
Үй салды жабыққа.   (Қарлығаш)
Ұзақ тектес құс,
Шiркей жеп.
Ауыл маңынан
Ұзап кетпес құс.   (Қараторғай)

Биікке салған ағаш үй
Сол ғой оның мекені
Жаздай сайран салып ап
Қыста алысқа кетеді
(Қараторғай)

Қайталап өз атын                                                                                                                          Көктемде ән салатын
Он екі айдың біреуі
Сірә оның атында
Өзге ұяға із тастап
Мен деп жар сап жүреді
(Көкек)
Кез келген ұяға   жұмыртқа салатын                                                                                                                                                                                                      Бұл қандай құс, балалар?
(Көкек)

Бiрақ сөз бiледi,
Өз аты онысы.
Соны айтып жүредi.
Және жоқ қонысы.     (Көкек)
Қулығын асыратын,
Жұмыртқасын өзi баспай,
Басқа ұяға жасыратын,
Өзiн-өзi әйгiлейтiн,
Қандай құс,
Оңайға бас ұратын?    (Көкек)

Еркін самғап ұшсын деп,

Мәпелейміз баптаймыз.

«Бейбітшілік құсы» -деп

Қайсы құсты мақтаймыз?

(Көгершін)
Көлдің көркі, сәні екен,

Ұшқанда сазды әні екен.

Ақындар оны мақтаған,

Адамдар қорғап сақтаған,

Бұл қандай құс балалар?

(Аққу)

Аққу:

Құс сұлуы аққумын,

Табиғат көрік силаған.

Мылтығын кезеп еш мерген,

Атуға көзі қимаған.

Сұлулықты паш етіп,

Жырлаған талай ақындар.

Нәзік үнді көл көркі,

Құс патшасы атым бар.
Заң жоқ еш уақытта  біздерді атуға
Түсім де аппақ, атым......  (аққу) 
Су бетін сызып,                                                                                                          Ақ құман жүр сүзіп. (Аққу)

Балықшы емес,

Балықты

Судан жиып алыпты

Көрмесін деп оны ешкім

Дорбасына салыпты .

(Бірқазан)



      Кеудесі қайқаңдап,                                                                                                                           Жүреді байпаңдап. (Қаз).

Жалғыз нүкте сияқты,

Көтерілсе аспанға.

Қасқырға салып тұяқты,

Қозғалтпайды басқанда.

(Бүркіт)



Салатын ұяны.
Өткiр көзi шегiр,
Бүргенiн құртар тұяғы.   (Бүркiт)

Шуға бөлеп жағаны,
Қанаттарын қағады,
Айдын судың түлегi,
Шабақ iлiп жүредi.    (Шағала)

Күндіз соқыр не деген,

Түнде қандай көреген

(Жарқанат)
Түнде жортады,
Жарықта қорқады.   (Жарқанат)
Қалқиып құлағы,
Күндiз бұғады.
Серуенге тек,
Түнде шығады.   (Жарқанат)
Қалқан құлақ,
Қанаты бар шатырдай.
Жардан жырақ,
Түнде ұшады батырдай.   (Жарқанат)



Жалаңаш болған соң,
Күн бойы бұғады.
Өзегi талған соң
Түнде ұшып шығады.   (Жарқанат)
Өзi ұя салмайды,
Мекендейдi шатырды.
Бау-бақшаны барлайды,
Зиянкеске батыл-ды.    (Жарқанат) 
	Көк жүзiнде жылжып жай,
Керуен құрған тiзiлiп,
Iлгек-iлгек шынжырдай,
Қалмайды олар үзiлiп?    (Тырна)



Сирағы ұзын,
Тырнағы ұзын.
Балықты сүзбей,
Ұстайтын шоқып,
Тұмсығы бiздей.    (Тырна)



Сирағы ұқсас қамысқа,
Мойыны бар сорайған,
Денесi бар,
Алыстан
Қарақшыдай қарайған.  (Көкқұтан)
Әуеде бiр ноқат
тапжылмай қалқып тұр,
Әдемi бiр ырғақ
аспаннан шалқып тұр.   (Бозторғай)



Қалқып тұрып аспанда,
Үн шығарып сан қилы,
Өнерiне басқанда,
Тұла бойың балқиды.   (Бозторғай)
Маңдайы ақ қасқа,
Ақ жерi жоқ басқа.    (Қасқалдақ)

Бес грамм салмағы,
Тұмсығы қармақ.
Қыраннан қалмайды,
Биiкке ұшса самғап.    (Королек)
Ұшқанда өте ұшқыр,
Алдына жан салмайды.
Алға да,
Артқа да самғайды.
Гүлдердiң сорып сөлiн,
[image: image27.jpg]



Басады шөлiн.
Жылы жақта мекенi,
Бұл не екен?      (Колибра)



Айдары шағын,
Қаракүрең сауыры
Аппақ қардай бауыры.  (Қызғыш)



Қауырсыны көгiлдiр,
Кiшкене құс.
Беткейде өрiп жүр.  (Кекiлiк)



Тұрқы кептерден кiшi,
Сарғыш мамық төсi.
Айдары желкесiнде,
Өрнегi өр төсiнде.
Бұл қандай құс?    (Күжiргей)



Бояуы сан түрлi,
Түрi ұқсас тауыққа.  (Бұлдырық)



Өзi кiлем түрiндей,
Құдды қырдың гүлiндей.
Гүлге қонса кетедi,
Айырмасы бiлiнбей.  (Көбелек)

Үп-үшкiр таяғы,
Жылан көзiн ояды.   (Дәуiт)

 Қайталаумен келеді,

Құлағына сіңгенді.

Өзінің не дегенін,

Өзі бірақ білмейді.

(Тоты)



Имек тұмсық алғыр құс.  (Қаршыға)
Күн шықпай сап аттанды,
Қуырады апшыны.
Шырт ұйқыда жатқанды,
Оятады ащы үнi.      (Қораз)

Шашы жоқ,
Тарағы бар.
Егiнi жоқ,
Орағы бар.  (Қораз)
Қызыл бұжыр айдары бар,
Қоқиланған айбары бар.
Ауық-ауық азан салып,
Өңеш керген айқайы бар.   (Қораз)
Талдың басында,
Жемi бар қасында.
Там тұр саялы,
Достарға аялы.   (Құс ұясы)



Көтере алмай iшкен суын,
Күшенiп жатыр,
Жаңғыртып қамыс нуын.   (Әупiлдек)





Қара жағал кiшкене,
Қанаты бар сүйрiктей.
Оған теңдес құс кәне?
Тапшы осындай жүйрiктi?   (Жағалтай)



	



	[image: image42] Ботаға ұқсас саны бар,
Шөл даланың құмайы.
Шәлкем мiнез жануар,
Ашу қысқан ұдайы.    (Түйеқұс)


Қарағайдың, шыршаның,

Бүрін шағып қатты.

Бұл қандай құс , айтшы дос

Тұмсығы қайшы сияқты

(Қайшы ауыз)





Ақмола облысы

Бурабай ауданы, Зеленый бор ауылы

МКҚК »Ромашка» бөбекжайы


Тақырыбына арналған құстар туралы жұмбақтар
Тәрбиеші

Айтжанова Асемгуль Майлыбаевна 

                                                         2017 жыл.

